**Volvo Cars** (po anglicky aj **Volvo Car Group**; v logu je uvedené len slovo **VOLVO**) je nadnárodný koncern ([[skupina podnikov (ovládanie)|skupina podnikov]), ktorý primárne vyrába osobné automobily.

Materská spoločnosť tohto koncernu sa volá **Volvo Car AB** (niekedy sa nepresne označuje názvom *Volvo Cars*), má sídlo v Göteborg vo Švédsku a väčšinovo ju vlastní iná švédska spoločnosť (Geely Sweden Holdings AB), ktorú v konečnom dôsledku vlastní spoločnosť Če-ťiang ťi-li kchung-ku ťi-tchuan (angl. *Zhejiang Geely Holding Group Ltd.*) so sídlom v Číne. Spoločnosť Volvo Car AB je stopercentným vlastníkom spoločnosti **Volvo Personvagnar Aktiebolag** (angl. *Volvo Car Corporation*) so sídlom v Göteborgu vo Švédsku, prostredníctvom ktorej sa realizuje väčšina vlastnej činnosti koncernu a ktorá je tou spoločnosťou koncernu, ktorá formálne vlastní všetky dcérske spoločnosti koncernu Volvo Cars (zatiaľ čo podniky s maximálne 50 % vlastníckym podielom koncernu formálne vlastní spoločnosť Volvo Car AB).

Produkcia
---------

Volvo Cars vyrába SUV, kombi a sedany. Hlavným marketingom spoločnosti je bezpečnosť, švédske dedičstvo a dizajn.

Dejiny
------

Koncern Volvo Cars bolo oddelený od svojho bývalého materského konglomerátu a výrobcu ťažkých nákladných vozidiel, autobusov a stavebnej techniky Volvo Group (AB Volvo) v roku 1999, keď AB Volvo predalo svoju automobilovú divíziu Volvo Cars spoločnosti Ford Motor Company. Dňa 28. marca 2010 Ford predal Volvo Cars spoločnosti Geely za 1,8 miliardy dolárov, dohoda bola uzavretá v auguste 2010.

Spoločnosť Volvo Car AB je od roku 2021 kótovaná na burze cenných papierov Nasdaq v Štokholme, hoci si Geely stále ponecháva väčšinové vlastníctvo. Koncern Volvo Cars a koncern Volvo zdieľajú logo Volvo a spolupracujú pri prevádzkovaní Múzea Volvo.

V marci 2021 Volvo Cars oznámil, že do roku 2030 bude plne elektrickou značkou. V júni 2021 Volvo Cars a švédsky vývojár a výrobca batérií Northvolt oznámili zámer založiť spoločný podnik pozostávajúci zo závodu na batérie a centra výskumu a vývoja (R&D). V decembri 2021 oznámili, že výskumné a vývojové centrum batérií sa bude nachádzať v Göteborgu. Vo februári 2022 bol Göteborg vybraný aj ako miesto na výrobu batérii. V rokoch 2021 a 2022 Volvo Cars premiestnil svoj výskum a výrobu hybridných motorov v Skövde a Čang-ťia-kchou do Aurobay, spoločného podniku s Geely.

Štruktúra koncernu - vlastnené podniky
--------------------------------------

Dcérske spoločnosti, teda podniky s viac ako 50-percentným podielom koncernu, koncern vlastní prostredníctvom spoločnosti Volvo Personvagnar Aktiebolag. Je ich veľké množstvo, skoro vo všetkých má koncern 100 % podiel. Tieto dcérske spoločnosti väčšinou majú názov, ktorý sa začína slovami "Volvo Car" (napríklad Volvo Car Slovakia s.r.o či Volvo Car Mobility AB), ale stopercentnou dcérskou spoločnosťou je aj napríklad spoločnosť Zenseact AB (má na starosti softvér AD a ADAS) a 60 % koncern vlastní v podniku HaleyTek (infotainment systémy).

Podniky s maximálne 50-percentným podielom koncernu koncern vlastní prostredníctvom spoločnosti Volvo Car AB. Takto koncern vlastní napríklad 48 % podniku Polestar Automotive Holding UK PLC, 30 % podniku Lynk & Co Investment Co. Ltd. a 50 % podniku NOVO Energy AB (batérie pre elektromobily).

Volvo ÖV 4, prvé Volvo vyrobené 14. apríla 1927Volvo ÖV 4, prvé Volvo vyrobené 14. apríla 1927
Volvo S60 R-Design (2019)Volvo S60 R-Design (2019)

Volvo na Slovensku
------------------

Slovenský podnik koncernu Volvo Cars na Slovensku sa volá Volvo Car Slovakia s.r.o. Momentálne je vo výstavbe automobilový závod Volvo pri Košiciach, ktorého sériová výroba by mala začať v roku 2026. Po Švédsku a Belgicku to bude tretí závod, ktorý spoločnosť postaví v Európe. Na Slovensku sa majú vyrábať výlučne elektrické automobily.

Referencie
----------

1. 1 2 3 4  Volvo Car Group - Annual and Sustainability Report 2022.  S. 48, 100, 140, 141, 197
2. 1 2  Volvo Cars - ÅRS- OCH HÅLLBARHE TSREDOVISNING 2022  S. 48, 100, 140, 141, 197
3. ↑   *Sök företagsinformation* [online]. foretagsinfo.bolagsverket.se, [cit. 2024-03-22]. Dostupné online.
4. ↑   *集团概况* [online]. zgh.com, [cit. 2024-03-22]. Dostupné online.
5. ↑   *Sök företagsinformation* [online]. foretagsinfo.bolagsverket.se, [cit. 2024-03-22]. Dostupné online.
6. ↑  SIMISON, Robert L.; COLEMAN, Brian; STREET JOURNAL, Almar LatourStaff Reporters of The Wall. Ford Agrees to Pay $6.47 Billion To Buy Volvo's Auto Business. *Wall Street Journal*, 1999-01-29. Dostupné online [cit. 2024-01-10]. ISSN 0099-9660. (po anglicky)
7. ↑  SHIROUZU, Matthew Dolan And Norihiko. Geely, Ford Sign Volvo Deal. *Wall Street Journal*, 2010-03-28. Dostupné online [cit. 2024-01-10]. ISSN 0099-9660. (po anglicky)
8. ↑  AND, Matthew Dolan. Geely Hopes to Boost Volvo Globally. *Wall Street Journal*, 2010-03-28. Dostupné online [cit. 2024-01-10]. ISSN 0099-9660. (po anglicky)
9. ↑  EWING, Jack. Volvo Plans to Sell Only Electric Cars by 2030. *The New York Times*, 2021-03-02. Dostupné online [cit. 2024-01-10]. ISSN 0362-4331. (po anglicky)
10. ↑   *Volvo Car and Northvolt build giga-factory in Europe* [online]. evertiq.com, 2021, [cit. 2024-01-10]. Dostupné online. (po anglicky)
11. ↑   *Volvo And Northvolt Announce Joint Battery R&D And Manufacturing* [online]. InsideEVs, [cit. 2024-01-10]. Dostupné online. (po anglicky)
12. ↑   *Volvo and Northvolt poach Tesla's head of Gigafactory Berlin to lead new 50 GWh battery factory in Sweden - Electrek* [online]. web.archive.org, 2022-02-04, [cit. 2022-02-04]. Dostupné online. Archivované 2022-02-04 z originálu.
13. ↑  ROBERTS, Graeme. *Volvo Cars and Geely Holding create Aurobay for joint powertrain operations* [online]. 2021-07-08, [cit. 2024-01-10]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Volvo Cars**

Zdroj
-----

*Tento článok je čiastočný alebo úplný preklad článku Volvo Cars na anglickej Wikipédii.* - týka sa len kapitol Produkcia a Dejiny